അനധികൃത മദ്യ വില്പന 10.5 ലിറ്റര് വിദേശമദ്യം പിടികൂടി ആര്യനാട്: ഓണം പ്രമാണിച്ച് അനധികൃത മദ്യ വില്പനയ്ക്കായി സൂക്ഷിച്ച വിദേശമദ്യം എക്സൈസ് പിടികൂടി. എന്ഫോഴ്സ്മെന്റ് പ്രവര്ത്തനങ്ങള് ശക്തമാക്കുന്നതിന്റെ ഭാഗമായി ആര്യനാട് റേഞ്ച് ഇന്സ്പെക്ടറും സംഘവും പൂവച്ചല് ആലമുക്ക് കോവില്വിള ചന്ദ്രന്റെ വീട്ടിലും പരിസരത്തുമായി നടത്തിയ പരിശോധനയിലാണ് 10.5 ലിറ്റര് ഇന്ത്യന് നിര്മിത വിദേശ മദ്യം കണ്ടെത്തിയത്. അരലിറ്റര് വീതമുള്ള 21കുപ്പി വിദേശ മദ്യമാണ് കണ്ടെത്തിയത്. ഇയാള്ക്കെതിരെ ജാമ്യമില്ലാ വകുപ്പ് പ്രകാരം എക്സൈസ് കേസെടുത്തതായി ഇന്സ്പെക്ടര് ആദര്ശ് പറഞ്ഞു. കണ്ടെടുത്ത മദ്യം ആര്യനാട് എക്സൈസ് റേഞ്ച് ഓഫീസിലേക്ക് മാറ്റി. കൊവിഡ് നിരീക്ഷണത്തിലായതിനാല് പ്രതിയെ കസ്റ്റഡിയിലെടുത്തിട്ടില്ല. പ്രിവന്റീവ് ഓഫീസര് രഞ്ജിത്ത് പി.ആര്, ഗ്രേഡ് പി.ഒ വിജയകുമാര്, സിവില് എക്സൈസ് ഓഫീസര്മാരായ ഷിന്രാജ്.കെ.എസ്, ശ്രീകുമാര്. ജി.വി, സൂരജ്.എസ്.എസ്, ബ്ലെസ്സന് സത്യന്, വനിതാ സിവില് എക്സൈസ് ഓഫീസര് പ്രിയ.കെ.എം, ഡ്രൈവര് രതീഷ് എന്നിവര് ചേര്ന്നാണ് പരിശോധന നടത്തിയത്.